pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สุชาติ สั่งกรมพัฒ ปั้นคนครัวบนเรือ รับการท่องเที่ยว-ขนส่งทางทะเล คนแห่สมัคร ตรึม
วันอาทิตย์ที่ 25 มิถุนายน 2566
สุชาติ สั่งกรมพัฒ ปั้นคนครัวบนเรือ รับการท่องเที่ยว-ขนส่งทางทะเล คนแห่สมัคร ตรึม
รมว.แรงงาน นายสุชาติ ชมกลิ่น มอบกรมพัฒนาฝีมือแรงงาน เร่งปั้นคนครัวบนเรือต่อเนื่อง รองรับการท่องเที่ยวและการขนส่งทางทะเล เปิดคอร์สฝึกต่อเนื่องถึงกรกฎาคม 2566
รัฐบาลไทย-ข่าวทำเนียบรัฐบาล-‘รัดเกล้า’ ชูมาตรการแก้ปัญหาหนี้ทั้งในและนอกระบบ ย้ำไม่ใช่การลดหนี้ พักหนี้ หรือยกหนี้ แต่ช่วยไกล่เกลี่ย หาแหล่งเงินกู้ดอกเบี้ยต่ำให้ ยืนยันรัฐบาลแก้ไขปัญหาประชาชนอย่างยั่งยืน
วันอาทิตย์ที่ 3 ธันวาคม 2566
03/12/2566
‘รัดเกล้า’ ชูมาตรการแก้ปัญหาหนี้ทั้งในและนอกระบบ ย้ําไม่ใช่การลดหนี้ พักหนี้ หรือยกหนี้ แต่ช่วยไกล่เกลี่ย หาแหล่งเงินกู้ดอกเบี้ยต่ําให้ ยืนยันรัฐบาลแก้ไขปัญหาประชาชนอย่างยั่งยืน
‘รัดเกล้า’ ชูมาตรการแก้ปัญหาหนี้ทั้งในและนอกระบบ ย้ําไม่ใช่การลดหนี้ พักหนี้ หรือยกหนี้ แต่ช่วยไกล่เกลี่ย หาแหล่งเงินกู้ดอกเบี้ยต่ําให้ ยืนยันรัฐบาลแก้ไขปัญหาประชาชนอย่างยั่งยืน ไม่ให้กลับไปเป็นหนี้อีก
วันที่ 3 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ย้ําถึงนโยบายแก้ไขปัญหาหนี้สิน ที่รัฐบาลให้ความสําคัญ ทั้งในและนอกระบบ ซึ่งได้ยกเป็นวาระแห่งชาติ
โดยกระทรวงการคลังได้ประสานความร่วมมือกับธนาคารออมสิน ออกมาตรการ ตามข้อสั่งการของนายกฤษฎา จีนะวิจารณะ รัฐมนตรีช่วยว่าการกระทรวงการคลัง เปิดให้กู้ผ่าน ‘สินเชื่อธนาคารประชาชนเพื่อแก้ไขหนี้นอกระบบ’ กู้ตามจํานวนหนี้ และตามความสามารถในการชําระหนี้ ไม่เกินรายละ 50,000 บาท อัตราดอกเบี้ยคงที่ร้อยละ 1 ต่อเดือน ชําระคืนในระยะเวลาไม่เกิน 5 ปี สามารถใช้บรรษัทประกันสินเชื่ออุตสาหกรรมขนาดย่อม (บสย.) ค้ําประกันได้
ผู้สนใจสามารถติดต่อขอกู้ที่ธนาคารออมสินได้ทุกสาขา ตั้งแต่วันนี้เป็นต้นไป หรือสอบถามเพิ่มเติมที่ GSB Contact Center โทร. 1115
ในส่วนของธนาคารเพื่อการเกษตรและสหกรณ์การเกษตร (ธ.ก.ส.) ได้ออกมาตรการผ่านโครงการ ‘หนี้นอกบอก ธ.ก.ส.’ ให้กู้สินเชื่อเพื่อชําระหนี้สินนอกระบบวงเงินไม่เกิน 500,000 บาท และสินเชื่อกองทุนหมุนเวียนเพื่อการกู้ยืมแก่เกษตรกรและผู้ยากจน จํานอง ขายฝาก หรือใช้ที่ดินเป็นประกันหนี้ วงเงินสูงสุด 2.5 ล้านบาทต่อราย อัตราดอกเบี้ยร้อยละ 5 ต่อปี ระยะเวลาชําระหนี้ไม่เกิน 20 ปี ผู้สนใจสามารถลงทะเบียนผ่านธนาคาร ธ.ก.ส. ทุกสาขา หรือลงทะเบียนผ่านเว็บไซต์ www.baac.or.th
สําหรับที่มีประชาชนยังเข้าใจคลาดเคลื่อนในการแก้ไขปัญหาหนี้นั้น นางรัดเกล้า ระบุว่ารัฐบาลไม่ได้เข้าไปใช้หนี้นอกระบบให้ หรือยกหนี้ แต่รัฐบาลจะเข้าไปช่วยไกล่เกลี่ย มีการบูรณาการหลายภาคส่วนเข้ามา ทั้งฝ่ายปกครอง ตํารวจ และกระทรวงการคลัง รับบทบาทเป็นตัวกลางสําคัญในการไกล่เกลี่ยพร้อมกันทั้งดูแลเจ้าหนี้ ลูกหนี้อย่างเป็นธรรม ตั้งแต่ต้นกระบวนการไปจนถึงปิดหนี้
จากนั้นรัฐบาลจะช่วยปรับโครงสร้างหนี้ โดยกระทรวงการคลัง เพื่อให้ประชาชนสามารถชดใช้หนี้ได้อย่างมีศักดิ์ศรี
“ก่อนหน้านี้นายกรัฐมนตรี ได้สั่งการให้หน่วยงานที่เกี่ยวข้องทํางานร่วมกันอย่างมีบูรณาการให้ดีและมีมาตรการต่อเนื่องเพื่อให้เกิดความยั่งยืน ไม่ให้ประชาชนกลับเข้าสู่วงจรหนี้นอกระบบอีก ทําให้เห็นว่านายกรัฐมนตรีให้ความสําคัญกับเรื่องนี้เป็นอย่างมาก ดังนั้นขอประชาชนอย่ากังวลกับการเป็นหนี้นอกระบบ และขอเชิญชวนให้ลงทะเบียนเพื่อนําไปสู่การแก้ไขปัญหาต่อไป” นางรัดเกล้า กล่าว
รัฐบาลไทย-ข่าวทำเนียบรัฐบาล-ปลัด ทส. เร่งผลักดันมาตรฐานการจัดการ แหล่งธรณี และซากดึกดำบรรพ์ ส่งเสริมการท่องเที่ยวท้องถิ่น ต่อยอดสู่การเป็นซอฟต์พาวเวอร์ไทย
วันอาทิตย์ที่ 3 ธันวาคม 2566
ปลัด ทส. เร่งผลักดันมาตรฐานการจัดการ แหล่งธรณี และซากดึกดําบรรพ์ ส่งเสริมการท่องเที่ยวท้องถิ่น ต่อยอดสู่การเป็นซอฟต์พาวเวอร์ไทย
ปลัด ทส. เร่งผลักดันมาตรฐานการจัดการ แหล่งธรณี และซากดึกดําบรรพ์ ส่งเสริมการท่องเที่ยวท้องถิ่น ต่อยอดสู่การเป็นซอฟต์พาวเวอร์ไทย
ปลัด ทส. เร่งผลักดันมาตรฐานการจัดการ แหล่งธรณี และซากดึกดําบรรพ์ ส่งเสริมการท่องเที่ยวท้องถิ่น ต่อยอดสู่การเป็นซอฟต์พาวเวอร์ไทย
วันที่ 23 พฤศจิกายน 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมคณะกรรมการคุ้มครองซากดึกดําบรรพ์ ครั้งที่ 2/2566 ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบการประชุม VDO conference โดยได้เน้นย้ําการเร่งวางมาตรการจัดการแหล่งธรณีวิทยา และแหล่งซากดึกดําบรรพ์ในประเทศไทยให้มีมาตรฐาน สามารถพัฒนาเป็นแหล่งท่องเที่ยวที่เชื่อมโยงกับชุมชนท้องถิ่น ส่งเสริมการท่องเที่ยวของประเทศไทย ที่สามารถต่อยอดไปสู่การพัฒนาเป็นซอฟต์พาวเวอร์ของไทยในแต่ละพื้นที่ได้ต่อไปในอนาคต โดยให้เน้นการเติมองค์ความรู้ให้กับผู้เข้าชม การนําระบบ AI เข้ามาเสริมในการสร้างจิตนาการระหว่างเยี่ยมชม การสร้างเครือข่ายซากดึกดําบรรพ์ การดึงภาคประชาชน องค์กรปกครองส่วนท้องถิ่น และหน่วยงานในพื้นที่ เข้ามามีส่วนร่วมในการบริหารจัดการดูแลพื้นที่ เพื่อก่อให้เกิดประโยชน์แก่ทุกภาคส่วน รวมถึงการจัดทําสื่อเผยแพร่ที่สวยงามทันสมัย ดึงดูดความสนใจของเยาวชนและคนรุ่นใหม่ เช่น การจัดทําหนังสือรวบรวมแหล่งซากดึกดําบรรพ์ ขอให้จัดทําทั้งในรูปแบบภาษาไทยและภาษาอังกฤษ เพิ่มเติมประวัติความเป็นมาของแหล่งธรณีวิทยา และแหล่งซากดึกดําบรรพ์ ของประเทศไทยให้ครบถ้วนสมบูรณ์ตั้งแต่อดีตถึงปัจจุบัน เพื่อให้เป็นฐานข้อมูลทางด้านธรณีวิทยาของประเทศไทยได้ต่อไป
ทั้งนี้ ในที่ประชุมฯ ได้มีมติเห็นชอบวาระการพิจารณาที่สําคัญ ประกอบด้วย การเห็นชอบมาตรฐานการจัดทําแผนพัฒนาเชิงบูรณาการพื้นที่แหล่งซากดึกดําบรรพ์ พร้อมคู่มือการจัดทําแผนพัฒนาฯ การเห็นชอบ (ร่าง) ประกาศฯ การกําหนดให้บริเวณแหล่งซากดึกดําบรรพ์แหล่งขุดค้นไดโนเสาร์ภูเวียง หลุมขุดค้นที่ 3 (ห้วยประตูตีหมา) ตําบลในเมือง อําเภอเวียงเก่า จังหวัดขอนแก่น เป็นเขตสํารวจและศึกษาวิจัยเกี่ยวกับแหล่งซากดึกดําบรรพ์หรือซากดึกดําบรรพ์ เนื่องจากมีซากดึกดําบรรพ์ที่มีขนาดของกระดูกที่ชิ้นใหญ่ บ่งชี้ว่าอาจเป็นกระดูกของไดโนเสาร์กินพืชที่มีความเป็นไปได้ที่จะเป็นไดโนเสาร์สายพันธุ์ใหม่ แต่ยังไม่มีการศึกษาวิจัยตั้งแต่มีการค้นพบ การเห็นชอบ (ร่าง) แบบประกาศให้ซากดึกดําบรรพ์เป็นซากดึกดําบรรพ์ที่ขึ้นทะเบียน และแบบทะเบียนซากดึกดําบรรพ์ที่ขึ้นทะเบียน เพื่อปรับปรุงระบบทะเบียนของซากดึกดําบรรพ์ให้มีความชัดเจนและเป็นปัจจุบันยิ่งขึ้น การเห็นชอบ (ร่าง) ระเบียบคณะกรรมการคุ้มครองซากดึกดําบรรพ์ ว่าด้วยการรับเงิน การเก็บรักษา การจ่ายเงิน และการบริหารกองทุนจัดการซากดึกดําบรรพ์ พ.ศ. .... เพื่อให้ระบบการเงินครอบคลุมผ่านระบบอิเล็กทรอนิกส์ และการเห็นชอบ (ร่าง) คําสั่งคณะกรรมการคุ้มครองซากดึกดําบรรพ์ เรื่อง แต่งตั้งคณะอนุกรรมการซากดึกดําบรรพ์ เพื่อทดแทนประธานอนุกรรมการที่ได้ลาออก
รัฐบาลไทย-ข่าวทำเนียบรัฐบาล-“พัชรวาท” ประชุมนัดแรก คกก.จัดการปัญหามลพิษทางอากาศเพื่อความยั่งยืน เคาะมาตรการเร่งด่วนแก้ไขปัญหาฝุ่น PM2.5 ปี 67
วันอาทิตย์ที่ 3 ธันวาคม 2566
“พัชรวาท” ประชุมนัดแรก คกก.จัดการปัญหามลพิษทางอากาศเพื่อความยั่งยืน เคาะมาตรการเร่งด่วนแก้ไขปัญหาฝุ่น PM2.5 ปี 67
“พัชรวาท” ประชุมนัดแรก คกก.จัดการปัญหามลพิษทางอากาศเพื่อความยั่งยืน เคาะมาตรการเร่งด่วนแก้ไขปัญหาฝุ่น PM2.5 ปี 67
“พัชรวาท” ประชุมนัดแรก คกก.จัดการปัญหามลพิษทางอากาศเพื่อความยั่งยืน เคาะมาตรการเร่งด่วนแก้ไขปัญหาฝุ่น PM2.5 ปี 67
วันที่ 22 พฤศจิกายน 2566 เวลา 10.30 น. พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการจัดการปัญหามลพิษทางอากาศเพื่อความยั่งยืน ครั้งที่ 1/2566 โดยมี นายกิตติรัตน์ ณ ระนอง ประธานที่ปรึกษาของนายกรัฐมนตรี เป็นรองประธาน คนที่ 1 และ นายชูวิทย์ พิทักษ์พรพัลลภ ผู้ช่วยรัฐมนตรีประจํากระทรวงมหาดไทย เป็นผู้แทนรองประธาน คนที่ 2 พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ทําหน้าที่กรรมการและเลขานุการ และมีคณะกรรมการจากหน่วยงานที่เกี่ยวข้อง ตลอดจนผู้ทรงคุณวุฒิ เข้าร่วมประชุม ณ ห้องประชุม 202 กระทรวงทรัพยากรธรรมชาติและสิ่งแวดล้อม
ที่ประชุมฯ ได้มีมติเห็นชอบการแต่งตั้งคณะอนุกรรมการอํานวยการเพื่อการจัดการปัญหามลพิษทางอากาศ โดยมีปลัดกระทรวงทรัพยากรธรรมชาติและสิ่งแวดล้อม เป็นประธานอนุกรรมการ การแต่งตั้งคณะทํางานวิชาการด้านการจัดการมลพิษทางอากาศ โดยมีอธิบดีกรมควบคุมมลพิษ เป็นประธานคณะทํางาน พร้อมทั้งเห็นชอบให้จัดตั้งศูนย์สื่อสารการแก้ไขปัญหามลพิษทางอากาศ เพื่อสนับสนุนการดําเนินงานด้านการสื่อสารของคณะอนุกรรมการอํานวยการฯ โดยมีอธิบดีกรมประชาสัมพันธ์ เป็นประธานคณะทํางาน และเห็นชอบให้จัดตั้งศูนย์ปฏิบัติการระดับจังหวัดเพื่อแก้ไขปัญหามลพิษทางอากาศ ในพื้นที่ 17 จังหวัดภาคเหนือ และ 5 จังหวัดปริมณฑล เพื่อบูรณาการการแก้ไขปัญหาไฟป่า การเผาในที่โล่ง หมอกควัน และฝุ่นละออง รวมทั้งการบริหารจัดการเชื้อเพลิงในระดับพื้นที่ และเห็นชอบการจัดตั้งศูนย์ปฏิบัติการดับไฟป่า เพื่อบูรณาการการดับไฟป่าในพื้นที่ 17 จังหวัดภาคเหนือ โดยมีแม่ทัพภาค 3 เป็นผู้อํานวยการศูนย์ นอกจากนี้ ยังได้เห็นชอบมาตรการแก้ไขปัญหาฝุ่นพิษ PM2.5 ปี 2567 ที่ต้องเร่งดําเนินการ เพื่อรับมือในช่วงวิกฤติ ลดพื้นที่การเผาไหม้ซ้ําซากในพื้นที่ 10 ป่าอนุรักษ์ 10 ป่าสงวนแห่งชาติ พื้นที่การเกษตรเผาไหม้ และการควบคุมการระบายฝุ่นในพื้นที่เมือง อาทิ การกําหนดเงื่อนไขการอนุญาตการเผาและการบริหารจัดการการเผา มาตรการไม่รับอ้อยไฟไหม้เข้าหีบ การผลิตและจําหน่ายน้ํามันเชื้อเพลิงให้เป็นไปตามมาตรฐานยูโร 5 เป็นต้น โดยมอบหมายหน่วยงานที่เกี่ยวข้องดําเนินการและรายงานความก้าวหน้า ทุก 30 วัน รวมถึงเห็นชอบมาตรการลดฝุ่นละออง PM2.5 จากแหล่งกําเนิดที่ต้องเร่งดําเนินการ ในเรื่องการดําเนินการเพื่อเปลี่ยนสิ่งที่จะถูกเผาให้กลายเป็นรายได้ การลดปริมาณฝุ่นควันจากรถบรรทุก รถยนต์ รถจักรยานยนต์ และการลดปริมาณฝุ่นจากภาคธุรกิจ
รัฐบาลไทย-ข่าวทำเนียบรัฐบาล-นายกฯ ย้ำลงพื้นที่หนองบัวลำภู ต้องการมาดูชีวิตความเป็นอยู่ของประชาชน เพราะเป็นจังหวัดที่มีรายได้ต่อหัวต่ำ ต้องการให้ประชาชนมีคุณภาพชีวิตที่ดีขึ้น
วันอาทิตย์ที่ 3 ธันวาคม 2566
03/12/2566
นายกฯ ย้ําลงพื้นที่หนองบัวลําภู ต้องการมาดูชีวิตความเป็นอยู่ของประชาชน เพราะเป็นจังหวัดที่มีรายได้ต่อหัวต่ํา ต้องการให้ประชาชนมีคุณภาพชีวิตที่ดีขึ้น
นายกฯ ย้ําลงพื้นที่หนองบัวลําภู ต้องการมาดูชีวิตความเป็นอยู่ของประชาชน เพราะเป็นจังหวัดที่มีรายได้ต่อหัวต่ํา ต้องการให้ประชาชนมีคุณภาพชีวิตที่ดีขึ้น
วันนี้ (3 ธันวาคม 2566) เวลา 16.30 น. ณ ที่ว่าการอําเภอสุวรรณคูหา อ.สุวรรณคูหา จ.หนองบัวลําภู นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจติดตามประเด็นการแก้ไขปัญหายาเสพติด และปัญหาความยากจนในพื้นที่จังหวัดหนองบัวลําภู
เมื่อนายกรัฐมนตรีเดินทางมาถึงบริเวณงาน นายกรัฐมนตรีได้สักการะศาลหลักเมืองพระยาไชยเชษฐาธิราช และอนุสาวรีย์ไทยอาสาป้องกันชาติ เพื่อความเป็นสิริมงคล จากนั้น นายกรัฐมนตรีรับฟังบรรยายสรุปผลการดําเนินงานตามมาตรการป้องกันและแก้ไขปัญหายาเสพติด “หนองบัวลําภูโมเดล” และการดูแลผู้ป่วยจิตเวชจากการใช้ยาเสพติด
นายชัย วัชรงค์ โฆษกประจําสํานักนายกรัฐมนตรี เปิดเผยว่า ภายหลังรับฟังบรรยายสรุปฯ นายกรัฐมนตรีได้กล่าวว่า การลงพื้นที่ตรวจราชการจังหวัดหนองบัวลําภูในวันนี้ ได้นําคณะรัฐมนตรีมาประชุม ครม.สัญจรซึ่งเป็นครั้งแรกตั้งแต่เป็นรัฐบาล และเป็นความตั้งใจของตนเอง ว่าจะต้องมาจังหวัดหนองบัวลําภูเป็นจังหวัดแรก เพราะเป็นจังหวัดที่มีรายได้ต่อหัวต่ําที่สุด
“ยืนยันไม่ได้มาเพื่อเป็นการสร้างภาพ แต่ต้องการมาดูชีวิตความเป็นอยู่ของพี่น้องประชาชนที่มีความลําบาก ซึ่งมีสาเหตุมาจากปัญหาเศรษฐกิจ และยาเสพติด จากที่ได้ไปดูมาหลาย ๆ ที่ เข้าใจและชื่นชมการทํางานอย่างเข้มแข็งของชุมชนบําบัด และเจ้าหน้าที่สาธารณสุขที่ได้ทํางานร่วมกันเป็นอย่างดี สามารถใช้ชุมชนเข้ามามีส่วนร่วมดูแลผู้ป่วยที่ติดยาเสพติดให้หายกลับเข้าสู่สังคม ใช้ชีวิตอย่างปกติได้มีชีวิตอย่างมีเกียรติ มีศักดิ์ศรี เป็นบุคคลที่มีคุณค่าต่อสังคมต่อไป” นายกรัฐมนตรีย้ํา
จากนั้น นายกรัฐมนตรีตรวจเยี่ยมแถวกองกําลังชุดรักษาความปลอดภัยหมู่บ้าน (ชรบ.) จํานวน 6,000 นาย ที่ปฏิบัติงานตามมาตรการป้องกันและแก้ไขปัญหายาเสพติด “หนองบัวลําภูโมเดล” และเยี่ยมชมนิทรรศการผลการดําเนินงานตามมาตรการป้องกันและแก้ไขปัญหายาเสพติด“หนองบัวลําภูโมเดล” และการดูแลผู้ป่วยจิตเวชจากการใช้ยาเสพติด
รัฐบาลไทย-ข่าวทำเนียบรัฐบาล-พัชรวาท” ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ำ เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
วันอาทิตย์ที่ 3 ธันวาคม 2566
พัชรวาท” ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ํา เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
พัชรวาท” ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ํา เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
“พัชรวาท” ติดตามงาน ทส. ในพื้นที่กลุ่มจังหวัดภาคตะวันออกเฉียงเหนือตอนบน 1 ย้ํา เร่งแก้ปัญหาเพื่อประชาชนอยู่ดีกินดี มีคุณภาพชีวิตที่ดีขึ้น
วันที่ 3 ธันวาคม 2566 เวลา 16.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)
เป็นประธานการประชุมติดตามการดําเนินงานของหน่วยงานในพื้นที่กลุ่มจังหวัดภาคตะวันออกเฉียงเหนือตอนบน 1 ประกอบด้วย จังหวัดบึงกาฬ เลย หนองคาย หนองบัวลําภู และอุดรธานี โดยมี พล.ต.ท.อภิรัติ นิยมการ รองเลขาธิการนายกรัฐมนตรี นายโกเมนทร์ ทีฆธนานนท์ ที่ปรึกษา รมว.ทส. นายจตุพร บุรุษพัฒน์ ปลัดกระทรวงฯ พร้อมด้วยคณะผู้บริหารหน่วยงานในสังกัดกระทรวงฯ ผู้อํานวยการสํานักงานทรัพยากรธรรมชาติและสิ่งแวดล้อมจังหวัด (ทสจ.) ทั้ง 5 จังหวัด และหน่วยราชการ ทส. ในพื้นที่ เข้าร่วมประชุมและรับมอบแนวทางการดําเนินงาน ณ สํานักงานทรัพยากรน้ําบาดาล เขต 10 จังหวัดอุดรธานี และผ่านระบบการประชุมทางไกล Video Conference
พล.ต.อ.พัชรวาท ได้กล่าวให้กําลังใจกับเจ้าหน้าที่ผู้ปฏิบัติงานในพื้นที่ทุกท่าน อีกทั้งขอให้ทุกหน่วยงานช่วยกันเร่งแก้ไขปัญหาในพื้นที่ เพื่อให้พี่น้องประชาชนอยู่ดีกินดี มีคุณภาพชีวิตที่ดีขึ้น โดยเฉพาะการเร่งดําเนินโครงการสําคัญตามนโยบายรัฐบาล ทั้งการฟื้นฟูและพัฒนาพื้นที่แหล่งท่องเที่ยวที่สําคัญของอุทยานฯ เพื่อเตรียมความพร้อมของสถานที่ การดูแลความปลอดภัยและอํานวยความสะดวกให้แก่นักท่องเที่ยว เตรียมรับฤดูกาล “การท่องเที่ยว” ที่กําลังจะมาถึง การแก้ไขปัญหาภัยแล้งให้กับประชาชนโดยเฉพาะในพื้นที่แล้งซ้ําซาก ทั้งการจัดหาแหล่งน้ําบาดาลระยะไกล การพัฒนาน้ําบาดาลเพื่อการเกษตรแปลงใหญ่ รวมถึงการพัฒนาระบบการกระจายน้ําด้วยพลังงานแสงอาทิตย์ การส่งเสริมศักยภาพเครือข่ายด้านทรัพยากรธรรมชาติและสิ่งแวดล้อมเพื่อลดการเกิดก๊าซเรือนกระจกและเตรียมความพร้อมรับมือกับการเปลี่ยนแปลงสภาพภูมิอากาศอย่างยั่งยืน รวมถึงการป้องกันแก้ไขปัญหาการบุกรุกทําลายป่า การลักลอบตัดไม้ การแก้ไขปัญหาช้างป่าและสัตว์ป่า ขอให้ร่วมกับฝ่ายปกครอง องค์กรปกครองส่วนท้องถิ่น และประชาชนในพื้นที่ ในการเฝ้าระวังป้องกันแก้ไขปัญหาและเยียวยาผู้ได้รับผลกระทบ การแก้ไขปัญหาที่ดินของราษฎรในพื้นที่ป่า ทั้งป่าสงวนแห่งชาติ และป่าอนุรักษ์ โดยขอให้เร่งรัดดําเนินการให้เป็นไปตามกฎหมาย ระเบียบ และมติคณะรัฐมนตรีที่เกี่ยวข้อง เพื่อเร่งแก้ไขปัญหาความเดือดร้อนให้กับประชาชนในพื้นที่
รัฐบาลไทย-ข่าวทำเนียบรัฐบาล-ทส. ประชุมบอร์ด อ.อ.ป. เร่งหาแนวทางพัฒนาและยกระดับการดำเนินงานด้านอุตสาหกรรมป่าไม้
วันอาทิตย์ที่ 3 ธันวาคม 2566
ทส. ประชุมบอร์ด อ.อ.ป. เร่งหาแนวทางพัฒนาและยกระดับการดําเนินงานด้านอุตสาหกรรมป่าไม้
ทส. ประชุมบอร์ด อ.อ.ป. เร่งหาแนวทางพัฒนาและยกระดับการดําเนินงานด้านอุตสาหกรรมป่าไม้
ทส. ประชุมบอร์ด อ.อ.ป. เร่งหาแนวทางพัฒนาและยกระดับการดําเนินงานด้านอุตสาหกรรมป่าไม้
วันที่ 24 พฤศจิกายน 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการขององค์การอุตสาหกรรมป่าไม้ ครั้งที่ 11/2566 เพื่อขับเคลื่อนการดําเนินงานขององค์การอุตสาหกรรมป่าไม้ (อ.อ.ป.) โดยในการประชุมมีนายพิชิต สมบัติมาก รองปลัดกระทรวงฯ และคณะกรรมการฯ เข้าร่วมประชุม ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล Video Conference
ที่ประชุมฯ ได้รับทราบและเห็นชอบรายงานผลการดําเนินงานขององค์การอุตสาหกรรมป่าไม้ ประจําปี 2566 (มกราคม - ตุลาคม 2566) โดยปกท.ทส. ได้แนะแนวทางการพัฒนางานด้านอุตสาหกรรมป่าไม้ เพื่อพัฒนาและยกระดับการดําเนินงานด้านอุตสาหกรรมป่าไม้ อาทิ การบริหารรายจ่ายและการเพิ่มรายได้ การบริหารจัดการตลาด ทั้งการจัดโปรโมชั่นต่าง ๆ เพื่อระบายสินค้า การเข้าร่วมกิจกรรมที่จัดขึ้น การส่งเสริมการท่องเที่ยว เป็นต้น ซึ่งต้องดําเนินงานให้มีความสมดุลทั้งทางด้านสังคมและทรัพยากรธรรมชาติและสิ่งแวดล้อม รวมทั้ง เห็นชอบนโนยายและแนวทางการพัฒนาความยั่งยืนเชิงยุทธศาสตร์ของ อ.อ.ป. ให้มีความสอดคล้องกับวิสัยทัศน์ของ อ.อ.ป. ในประเด็น “สร้างสรรค์สวนป่าเศรษฐกิจเพื่อความยั่งยืน” เห็นชอบการทบทวนกฎบัตรคณะกรรมการตรวจสอบ อ.อ.ป. กฎบัตรคณะอนุกรรมการด้านการกํากับดูแลกิจการที่ดีของ อ.อ.ป. และกฎบัตรคณะอนุกรรมการบริหารความเสี่ยงและควบคุมภายในของ อ.อ.ป. เพื่อใช้ในปี 2567
รัฐบาลไทย-ข่าวทำเนียบรัฐบาล-’พัชรวาท‘ นำประชุมผู้บริหาร ทส. ครั้งที่ 3 สั่งการ “ติดตามทุกสถานการณ์เชิงรุก เตรียมพร้อมรับมือ แก้ไขปัญหาให้ประชาชน”
วันอาทิตย์ที่ 3 ธันวาคม 2566
’พัชรวาท‘ นําประชุมผู้บริหาร ทส. ครั้งที่ 3 สั่งการ “ติดตามทุกสถานการณ์เชิงรุก เตรียมพร้อมรับมือ แก้ไขปัญหาให้ประชาชน”
’พัชรวาท‘ นําประชุมผู้บริหาร ทส. ครั้งที่ 3 สั่งการ “ติดตามทุกสถานการณ์เชิงรุก เตรียมพร้อมรับมือ แก้ไขปัญหาให้ประชาชน”
’พัชรวาท‘ นําประชุมผู้บริหาร ทส. ครั้งที่ 3 สั่งการ “ติดตามทุกสถานการณ์เชิงรุก เตรียมพร้อมรับมือ แก้ไขปัญหาให้ประชาชน”
วันที่ 15 พฤศจิกายน 2566 เวลา 10.00 น. พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 3/2566 พร้อมด้วย ร้อยเอก รชฏ พิสิษฐบรรณกร ผู้ช่วย รมว.ทส. นายนพดล พลเสน เลขานุการ รมว.ทส. นายจตุพร บุรุษพัฒน์ ปลัดกระทรวงฯ ตลอดจนผู้บริหารระดับสูง และผู้บริหารหน่วยงานในสังกัดกระทรวงฯ เพื่อติดตามผลการดําเนินงาน และความก้าวหน้าการดําเนินงานตามข้อสั่งการ รอบ 2 เดือน (เดือนกันยายน - ปัจจุบัน) ณ ห้องประชุม 202 กระทรวงทรัพยากรธรรมชาติและสิ่งแวดล้อม
พล.ต.อ.พัชรวาท ได้ติดตามพร้อมเร่งรัดการดําเนินงานของหน่วยงานภายใต้สังกัดกระทรวงฯ ตามนโยบายรัฐบาล ให้เห็นผลเป็นรูปธรรมโดยเร็ว โดยเฉพาะการเตรียมรับมือสถานการณ์ฝุ่นละอองขนาดเล็ก PM 2.5 ให้เร่งจัดประชุมคณะกรรมการจัดการปัญหามลพิษทางอากาศเพื่อความยั่งยืน และแต่งตั้งคณะอนุกรรมการที่เกี่ยวข้อง พร้อมมอบหมายให้กรมอุทยานแห่งชาติ สัตว์ป่า และพันธุ์พืช และกรมป่าไม้ จัดเตรียมกําลังพล อุปกรณ์ เครื่องมือให้พร้อมรับมือ หากเกิดความรุนแรงของสถานการณ์ในพื้นที่ต้องสามารถเข้าสนับสนุนได้ทันที รวมถึงให้กรมควบคุมมลพิษ และหน่วยงานที่เกี่ยวข้อง ดําเนินการเชิงรุกในพื้นที่ 17 จังหวัดภาคเหนือ โดยประสานและทํางานร่วมกับทุกส่วนราชการและองค์กรปกครองส่วนท้องถิ่น ห้ามไม่ให้มีการเผาอย่างเด็ดขาด
นอกจากนี้ พล.ต.อ.พัชรวาท ยังได้สั่งการให้กรมทรัพยากรน้ําและกรมทรัพยากรน้ําบาดาล วางแผนช่วยเหลือประชาชนในช่วงภัยแล้งไม่ให้ขาดแคลนน้ําอุปโภคบริโภค เร่งรัดหน่วยงานที่เกี่ยวข้องออกพระราชบัญญัติที่สําคัญ อาทิ พ.ร.บ.อากาศสะอาด พ.ร.บ.การเปลี่ยนแปลงสภาพภูมิอากาศ และ พ.ร.บ.ความหลากหลายทางชีวภาพ เร่งรัดการเบิกจ่ายงบประมาณรายจ่ายประจําปี พ.ศ. 2566 พลางก่อน และเตรียมการจัดทําคําของบประมาณรายจ่ายประจําปี พ.ศ. 2568 รวมถึงเร่งรัดการแก้ไขปัญหากลุ่มมวลชนที่มีการเรียกร้องต่อรัฐบาล โดยเฉพาะการแก้ไขปัญหาที่ดินในเขตป่า
ในส่วนของการเตรียมรับนักท่องเที่ยว หลังจากที่ได้ลงตรวจเยี่ยมพื้นที่จังหวัดเชียงใหม่ ได้สั่งการให้องค์การสวนสัตว์ดูแลปรับปรุงสภาพแวดล้อม พร้อมดูแลสุขภาพสัตว์ รวมถึงดูแลความปลอดภัยของนักท่องเที่ยว และส่งเสริมกิจกรรมที่เป็นมิตรกับสิ่งแวดล้อมให้มากขึ้น ส่งเสริมให้เยาวชนและนักเรียนเข้ามาศึกษาเรียนรู้และเยี่ยมชมสวนสัตว์ให้มากขึ้น ทั้งนี้ ในช่วงท้ายของการประชุม ยังได้สั่งการให้กรมอุทยานแห่งชาติ สัตว์ป่า และพันธุ์พืช เร่งแก้ไขปัญหาอีกัวน่า รวมถึงปัญหาช้างป่า และลิง ที่สร้างความเดือดร้อนกับประชาชนพร้อมดูแลเยียวยาประชาชนที่ได้รับความเดือดร้อนต่อไป
รัฐบาลไทย-ข่าวทำเนียบรัฐบาล-กระทรวงมหาดไทย จัดพิธีรับพระราชทานเครื่องราชอิสริยาภรณ์ชั้นสายสะพาย ประจำปี 2565 และประจำปี 2566
วันเสาร์ที่ 2 ธันวาคม 2566
02/12/2566
กระทรวงมหาดไทย จัดพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2565 และประจําปี 2566
กระทรวงมหาดไทย จัดพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2565 และประจําปี 2566
วันนี้ (2 ธ.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยได้จัดพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2565 และประจําปี 2566 โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธาน ซึ่งมีข้าราชการและข้าราชการบํานาญในสังกัดกระทรวงมหาดไทยที่ได้รับพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฎไทย เข้ารับพระราชททนเครื่องราชอิสริยาภรณ์ เบื้องหน้าพระบรมฉายาลักษณ์พระบาทสมเด็จพระเจ้าอยู่หัว
นายสุทธิพงษ์ จุลเจริญ กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์ชั้นสายสะพาย ประจําปี 2565 เนื่องในโอกาสพระราชพิธีเฉลิมพระชนมพรรษา 28 กรกฎาคม 2565 และประจําปี 2566 เนื่องในโอกาสพระราชพิธีเฉลิมพระชนมพรรษา 28 กรกฎาคม 2566 โดยได้มีการประกาศรายชื่อผู้ที่ได้รับพระราชทานเครื่องราชอิสริยาภรณ์ในราชกิจจานุเบกษาแล้ว และทรงพระกรุณาโปรดเกล้าโปรดกระหม่อมให้จัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์ในสถานที่ที่เหมาะสม ซึ่งกระทรวงมหาดไทยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย รวมทั้งสิ้น 3,228 ราย โดยในพิธีครั้งนี้ เป็นพิธีรับพระราชทานเครื่องราชอิสริยาภรณ์ชั้นสายสะพายของข้าราชการในสังกัดกระทรวงมหาดไทย ได้แก่ ข้าราชการที่ปฏิบัติหน้าที่ในส่วนกลาง ส่วนภูมิภาค และองค์กรปกครองส่วนท้องถิ่น ผู้ได้รับพระราชทานเครื่องราชอิสริยาภรณ์ชั้นมหาปรมาภรณ์ช้างเผือกและชั้นมหาวชิรมงกุฎ และข้าราชการที่ปฏิบัติหน้าที่ในส่วนกลางที่ได้รับพระราชทานเครื่องราชอิสริยาภรณ์ชั้นประถมาภรณ์ช้างเผือกและชั้นประถมาภรณ์มงกุฎไทย รวมทั้งสิ้น 323 ราย
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า สําหรับผู้ได้รับพระราชทานเครื่องราชอิสริยาภรณ์ชั้นประถมาภรณ์ช้างเผือกและชั้นประถมาภรณ์มงกุฎไทย ที่ปฏิบัติหน้าที่ในส่วนภูมิภาคและองค์กรปกครองส่วนท้องถิ่น จํานวน 2,905 ราย กระทรวงมหาดไทยได้กําหนดให้จังหวัดจัดพิธีรับพระราชทานเครื่องราชอิสริยาภรณ์ในสถานที่ที่เหมาะสม โดยมีผู้ว่าราชการจังหวัดเป็นประธาน
รัฐบาลไทย-ข่าวทำเนียบรัฐบาล-นายกฯ กล่าวเนื่องในวันคนพิการสากล ปี 2566 ยืนยันรัฐบาลให้ความสำคัญกับความเท่าเทียมของคนทุกกลุ่ม จะดูแลให้มีเกียรติ มีศักดิ์ศรี มีงาน มีรายได้ มีคุณภาพชีวิตที่ดีกว่าเดิม
วันอาทิตย์ที่ 3 ธันวาคม 2566
03/12/2566
นายกฯ กล่าวเนื่องในวันคนพิการสากล ปี 2566 ยืนยันรัฐบาลให้ความสําคัญกับความเท่าเทียมของคนทุกกลุ่ม จะดูแลให้มีเกียรติ มีศักดิ์ศรี มีงาน มีรายได้ มีคุณภาพชีวิตที่ดีกว่าเดิม
นายกฯ กล่าวเนื่องในวันคนพิการสากล ปี 2566 ยืนยันรัฐบาลให้ความสําคัญกับความเท่าเทียมของคนทุกกลุ่ม จะดูแลให้มีเกียรติ มีศักดิ์ศรี มีงาน มีรายได้ มีคุณภาพชีวิตที่ดีกว่าเดิมด้วยสวัสดิการโดยรัฐ ย้ําเป้าหมาย “ไม่ทิ้งใครไว้ข้างหลัง”
วันที่ 3 ธันวาคม 2566 นายชัย วัชรงค์ โฆษกประจําสํานักนายกรัฐมนตรีเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวเนื่องในวันคนพิการสากล ประจําปี 2566 ดังนี้
นายกรัฐมนตรีกล่าวว่า 3 ธันวาคมของทุกปี องค์การสหประชาชาติได้กําหนดให้วันนี้เป็น ‘วันคนพิการสากล’ (International day of persons with disability) เพื่อส่งเสริมความเข้าใจในปัญหาความทุพพลภาพ และระดมการสนับสนุน เพื่อศักดิ์ศรี สิทธิ และสวัสดิภาพของคนพิการ โดยในปี 2566 นี้ องค์การสหประชาชาติได้กําหนดประเด็นหลัก คือ ‘รวมพลังเป็นหนึ่งเดียวเพื่อพลิกฟื้นและบรรลุเป้าหมายการพัฒนาที่ยั่งยืน ร่วมกับคนพิการ เพื่อคนพิการ โดยคนพิการ’ (United in action to rescue and achieve the SDGs for, with and by persons with disabilities)
นายกรัฐมนตรีกล่าวว่า ตัวเลขจากรายงานสถานการณ์คนพิการในประเทศไทย โดยกระทรวงการพัฒนาสังคมและความมั่นคงของมนุษย์ ตอกย้ําความเปราะบางสถานการณ์คนพิการของไทย ที่มีอุปสรรคนอกเหนือความสามารถในการใช้ชีวิตอิสระแล้ว ยังถูกซ้อนทับด้วยความสามารถในการเข้าถึงการศึกษา และมีความเป็นอยู่ยากลําบากขึ้นในสภาวะความสูงอายุ โดยมีปัจจัยหลักมาจากปัญหาความยากจน คนพิการในประเทศไทยจํานวน 2.2 ล้านคน เป็นผู้พิการในกลุ่มอายุมากกว่า 60 ปี 1.29 ล้านคน หรือเกินครึ่ง และมีคนพิการที่จบการศึกษาระดับชั้นประถมศึกษาจํานวน 1.4 ล้านคน ซึ่งเกินครึ่งอีกเช่นกัน ส่วนคนพิการในวัยแรงงาน 860,000 คน ได้รับการจ้างงานที่ 54,000 คน จากสถานประกอบการ 2 หมื่นแห่ง
นายกรัฐมนตรีขอบคุณประชาชน สถานประกอบการ รวมทั้งหน่วยงานของรัฐ ที่ให้โอกาสคนพิการ ได้แสดงศักยภาพเพื่อยกระดับคุณภาพชีวิต ให้เขาเหล่านั้นได้ร่วมเป็นพลังสร้างเศรษฐกิจ ผลักดันประเทศไทยไปข้างหน้า ไม่ต่างจากเรา ยืนยันว่า รัฐบาลให้ความสําคัญกับความเท่าเทียมของคนทุกกลุ่ม ไม่ว่าจะเป็นกลุ่มเปราะบาง คนพิการ ผู้สูงอายุ และกลุ่มชาติพันธุ์ โดยจะดูแลให้มีเกียรติ มีศักดิ์ศรี มีงาน มีรายได้ และมีคุณภาพชีวิตที่ดีกว่าเดิมด้วยสวัสดิการโดยรัฐ และ “สวัสดิการโดยรัฐ” ที่เราพยายามทําอย่างยิ่งคือการจัดสวัสดิการตั้งแต่ต้นตอ คือการสร้างรายได้ให้คนไทยทุกคน ลดรายจ่ายภาครัฐ ใช้ทรัพยากรที่จํากัดยิงศรให้ตรงเป้า ให้ได้ผลเท่าทวีคูณ ซึ่งหวังผลสู่การยกระดับคุณภาพชีวิตที่ดีขึ้นของคนไทยทุกคน ขจัดความเหลื่อมล้ําที่มีอยู่มากลง สร้างสังคมที่หยิบยื่นโอกาสอย่างเท่าเทียม
“เราจะเปลี่ยนแปลงประเทศนี้ให้ดีขึ้น โดยมีเป้าหมายที่สําคัญที่สุดคือไม่ทิ้งใครไว้ข้างหลัง (Leave no one behind)” นายกรัฐมนตรีย้ํา
รัฐบาลไทย-ข่าวทำเนียบรัฐบาล-รัฐมนตรีเกษตรฯ ส่งเสริมการผลิตเมล็ดพันธุ์ข้าวคุณภาพดี เพิ่มปริมาณผลผลิตและราคาต่อไร่ สร้างรายได้อย่างยั่งยืน
วันอาทิตย์ที่ 3 ธันวาคม 2566
รัฐมนตรีเกษตรฯ ส่งเสริมการผลิตเมล็ดพันธุ์ข้าวคุณภาพดี เพิ่มปริมาณผลผลิตและราคาต่อไร่ สร้างรายได้อย่างยั่งยืน
รัฐมนตรีเกษตรฯ ส่งเสริมการผลิตเมล็ดพันธุ์ข้าวคุณภาพดี เพิ่มปริมาณผลผลิตและราคาต่อไร่ สร้างรายได้อย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ตรวจเยี่ยมการดําเนินการของศูนย์เมล็ดพันธุ์ข้าวบึงกาฬ ณ ต.ดอนหญ้านาง อ.พรเจริญ จ.บึงกาฬ ซึ่งศูนย์ดังกล่าวเป็นศูนย์บริการประชาชนภาคการเกษตร โดยเป็นศูนย์บริการร่วมเพื่ออํานวยความสะดวกแก่ประชาชนและพี่น้องเกษตรกร เพื่อให้สามารถติดต่อสอบถามขอทราบข้อมูลด้านข้าว ดําเนินกิจกรรมในเรื่อง 1) การผลิตและกระจายเมล็ดพันธุ์ข้าวสู่เกษตรกรในพื้นที่ เพื่อเสริมสร้างการผลิตข้าวคุณภาพดี สร้างความเข็มแข็งให้แก่เกษตรกรผู้ปลูกข้าวภายใต้โครงการและกิจกรรมของกรมการข้าว รวมถึงส่งเสริมการใช้เมล็ดพันธุ์คุณภาพดี และควบคุม กํากับการใช้และจําหน่ายเมล็ดพันธุ์ที่ไม่มีคุณภาพและไม่ผ่านการรับรอง โดยผลิตเมล็ดพันธุ์ข้าว พันธุ์ กข22 พันธุ์ กข6 และพันธุ์ขาวดอกมะลิ105 เป้าหมายการผลิตปี 2566 จํานวน 1,900,000 กิโลกรัม และ 2) เป็นโรงงานปรับปรุงสภาพเมล็ดพันธุ์ข้าว ซึ่งสามารถกระจายเมล็ดพันธุ์ดีให้แก่กษตรกรในจังหวัดบึงกาฬได้ 3,814 ครัวเรือน พื้นที่ประมาณ 39,624 ไร่ จํานวนเมล็ดพันธุ์ 578,000 กิโลกรัม ทั้งนี้ ในอนาคตมีเป้าหมายในการเพิ่มผลผลิตเมล็ดพันธุ์ข้าว จากเดิม 1,900,000 กิโลกรัม เป็น 2,500,000 กิโลกรัม ภายในปี 2569 เพื่อเพิ่มศักยภาพการผลิตและกระจายเมล็ดพันธุ์ข้าวและส่งเสริมการผลิตเมล็ดพันธุ์ข้าว พร้อมทั้งการผลิตข้าวคุณภาพดี และการดําเนินงานด้านต่าง ๆ ที่เกี่ยวข้องกับการผลิตข้าวของเกษตรกร
อย่างไรก็ตาม กระทรวงเกษตรฯ โดยกรมการข้าว มีแนวทางในการปรับปรุงพันธุ์ให้ได้คุณภาพ โดยในพื้นที่จังหวัดหนองคายและบึงกาฬ มีศูนย์วิจัยข้าวหนองคาย ได้วิจัยและปรับปรุงพันธุ์จนได้พันธุ์ข้าวคุณภาพดี จํานวนหลายพันธุ์ อาทิ ข่าวเหนียวพันธุ์ กข 22 ผลผลิตเฉลี่ย 684 กิโลกรัมต่อไร่ และข้าวเจ้าคุณภาพพิเศษ พันธุ์ กข83 (มะลิดําหนองคาย 62) ผลผลิตเฉลี่ย 640 กิโลกรัมต่อไร่ เป็นต้น ซึ่งการปรับปรุงเมล็ดข้าวพันธุ์ดี จะทําให้ชาวนามีผลผลิตข้าวต่อไร่เพิ่มขึ้น และจําหน่ายเมล็ดพันธุ์ในราคาที่สูงขึ้นอีกด้วย
รัฐบาลไทย-ข่าวทำเนียบรัฐบาล-"มหาดไทยจับมือตำรวจ เดินหน้าปราบปรามเจ้าหนี้เงินกู้นอกระบบอย่างต่อเนื่อง"
วันเสาร์ที่ 2 ธันวาคม 2566
02/12/2566
"มหาดไทยจับมือตํารวจ เดินหน้าปราบปรามเจ้าหนี้เงินกู้นอกระบบอย่างต่อเนื่อง"
พ่อเมืองขอนแก่นเผย ฝ่ายปกครองอําเภอกระนวนสนธิกําลังเจ้าหน้าที่ตํารวจ สภ.กระนวน บุกค้นจับกุมเจ้าหนี้นอกระบบ "เรียกดอกเบี้ยเกินอัตราที่กฎหมายกําหนด" จากเบาะแสชาวบ้านในพื้นที่ เน้นย้ํามุ่งมั่นปราบปรามผู้มีอิทธิพล ยาเสพติด และการทวงหนี้ละเมิดกฎหมาย
พ่อเมืองขอนแก่นเผย ฝ่ายปกครองอําเภอกระนวนสนธิกําลังเจ้าหน้าที่ตํารวจ สภ.กระนวน บุกค้นจับกุมเจ้าหนี้นอกระบบ "เรียกดอกเบี้ยเกินอัตราที่กฎหมายกําหนด" จากเบาะแสชาวบ้านในพื้นที่ เน้นย้ํามุ่งมั่นปราบปรามผู้มีอิทธิพล ยาเสพติด และการทวงหนี้ละเมิดกฎหมาย พร้อมกําชับเจ้าหน้าที่ดําเนินการสิ่งผิดกฎหมายอย่างต่อเนื่อง เพื่อความปลอดภัยในชีวิตของพี่น้องประชาชน
วันนี้ (2 ธ.ค. 66) นายไกรสร กองฉลาด ผู้ว่าราชการจังหวัดขอนแก่น เปิดเผยว่า กระทรวงมหาดไทยมีนโยบายในการยกระดับการจัดระเบียบสังคมและปราบปรามผู้มีอิทธิพล รวมถึงประเด็นการขจัดความยากจนของคนทุกช่วงวัย โดยเฉพาะปัญหาความเดือดร้อนของพี่น้องประชาชน คือ “ปัญหาหนี้นอกระบบ” และ “ปัญหาหนี้สินรายย่อย” โดยดําเนินการเชิงรุกด้วยการบูรณาการความร่วมมือจากทุกภาคส่วน ตามนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ให้ทุกจังหวัดดําเนินการจัดตั้ง "ศูนย์อํานวยการแก้ไขหนี้นอกระบบ" ณ ศาลากลางจังหวัด ที่ว่าการอําเภอ และสํานักงานเขตทุกแห่ง หรือช่องทางออนไลน์ และสายด่วนศูนย์ดํารงธรรมทั่วประเทศ โดยเปิดรับลงทะเบียนขอความช่วยเหลือแก้ไขหนี้นอกระบบ ตั้งแต่วันที่ 1 ธันวาคม 2566 เพื่อแก้ไขปัญหาหนี้นอกระบบและการทวงถามหนี้โดยมิชอบด้วยกฎหมายเชิงรุกให้กับพี่น้องประชาชน
นายไกรสร กองฉลาด ผู้ว่าราชการจังหวัดขอนแก่น กล่าวว่า จังหวัดขอนแก่นได้ดําเนินการตามนโบายของรัฐบาลและกระทรวงมหาดไทย พร้อมจัดตั้งศูนย์อํานวยการแก้ไขหนี้นอกระบบในพื้นที่ขอนแก่น โดยหลังจากเปิดรับลงทะเบียนวันแรก ได้มีชาวบ้านในพื้นที่มาติดต่อแจ้งเบาะแสผู้ปล่อยเงินกู้นอกระบบและเรียกรับดอกเบี้ยเกินอัตราที่กฎหมายกําหนด ทางนายคเณศวร เกษอินทร์ นายอําเภอกระนวน จึงได้สั่งการให้เจ้าหน้าที่ฝ่ายปกครองอําเภอกระนวนสนธิกําลังเจ้าหน้าที่ตํารวจ สภ.กระนวน นําหมายศาลจังหวัดขอนแก่นเข้าตรวจค้นพื้นที่ดังกล่าว จากการตรวจค้นสามารถควบคุมตัวผู้ต้องหา 1 ราย พร้อมหลักฐานที่เกี่ยวข้องกับการปล่อยเงินกู้โดยฝ่าฝืนกฎหมาย จึงได้แจ้งข้อกล่าวหา “ให้บุคคลอื่นกู้เงินโดยเรียกดอกเบี้ยเกินอัตราที่กฎหมายกําหนด” และตรวจยึดรถยนต์ 1 คัน รถกระบะ 1 คัน รถจักรยานยนต์ 2 คัน เพื่อดําเนินการตามกฎหมายต่อไป
"จังหวัดขอนแก่นมุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท ทั้งการปราบปรามผู้มีอิทธิพล ยาเสพติด รวมถึงการทวงหนี้ละเมิดกฎหมาย และเน้นย้ําว่าเจ้าหน้าที่ฝ่ายปกครองจะยังคงปราบปรามการกระทําที่ละเมิดกฎหมายอย่างต่อเนื่อง เพื่อป้องกันอาชญากรรม และประชาชนมีความปลอดภัย ไม่ถูกเอารัดเอาเปรียบโดยไม่เป็นธรรม จึงขอประชาสัมพันธ์ประชาชนช่วยกันเป็นหูเป็นตาให้เจ้าหน้าที่ และหากพี่น้องประชาชนกําลังประสบปัญหาหนี้นอกระบบหรือปัญหาหนี้สินรายย่อย สามารถขอรับความช่วยเหลือได้ตั้งแต่วันนี้เป็นต้นไป โดยสามารถลงทะเบียนด้วยตนเองที่เว็บไซต์ https://debt.dopa.go.th หรือสามารถเดินทางไปลงทะเบียนด้วยตนเองที่ที่ว่าการอําเภอทุกแห่ง สํานักงานเขตของกรุงเทพมหานครทุกเขต หรือโทรสายด่วนศูนย์ดํารงธรรม 1567 ได้ตลอด 24 ชั่วโมง" นายไกรสรฯ กล่าวเพิ่มเติม
รัฐบาลไทย-ข่าวทำเนียบรัฐบาล-มหาดไทยแจ้ง อปท. ให้สถานศึกษาในสังกัดจัดการเรียนการสอนวิชาประวัติศาสตร์ หน้าที่พลเมือง ตั้งแต่ภาคเรียน 1/67 รุกปลูกจิตสำนึกเทิดทูนสถาบันหลักตามนโยบาย "อนุทิน"
วันเสาร์ที่ 2 ธันวาคม 2566
02/12/2566
มหาดไทยแจ้ง อปท. ให้สถานศึกษาในสังกัดจัดการเรียนการสอนวิชาประวัติศาสตร์ หน้าที่พลเมือง ตั้งแต่ภาคเรียน 1/67 รุกปลูกจิตสํานึกเทิดทูนสถาบันหลักตามนโยบาย "อนุทิน"
มหาดไทยแจ้ง อปท. ให้สถานศึกษาในสังกัดจัดการเรียนการสอนวิชาประวัติศาสตร์ หน้าที่พลเมือง ตั้งแต่ภาคเรียน 1/67 รุกปลูกจิตสํานึกเทิดทูนสถาบันหลักตามนโยบาย "อนุทิน"
น.ส.ไตรศุลี ไตรสรณกุล เลขานุการ รมว.มหาดไทยและโฆษกกระทรวงมหาดไทย กล่าวว่า จากที่นายอนุทิน ชาญวีรกูล รองนายกรัฐมนตรีและรมว.มหาดไทย มีนโยบายให้หน่วยหน่วยงานภายใต้การกํากับร่วมกันขับเคลื่อนการพัฒนาทรัพยากรมนุษย์ของประเทศให้เป็นผู้ที่มีความรักเทิดทูนในสถาบันหลักและภูมิใจในประวัติศาสตร์ของชาติ ควบคู่ไปกับการพัฒนายกระดับการศึกษาและทักษะแรงงาน นําไปสู่การลงนามบันทึกข้อตกลงความร่วมมือ(MOU) ระหว่าง 4 กระทรวง และ 1 องค์การมหาชน ได้แก่กระทรวงมหาดไทย กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม กระทรวงแรงงาน และสถาบันคุณวุฒิวิชาชีพ เมื่อวันที่ 17 พ.ย. 66 ที่ผ่านมา
ทั้งนี้ กระทรวงมหาดไทยได้เริ่มนําข้อตกลงตาม MOU มาขับเคลื่อนให้เกิดการปฏิบัติ โดยแปลงไปสู่นโยบายรื้อฟื้นวิชาประวัติศาสตร์ หน้าที่พลเมืองและจริยธรรมศึกษา สําหรับสถาบันการศึกษาในสังกัดองค์กรปกครองส่วนท้องถิ่น พร้อมกับมอบหมายให้ผู้ว่าราชการจังหวัด ทุกจังหวัดทั่วประเทศแจ้งองค์กรปกครองส่วนท้องถิ่นดําเนินการให้สถานศึกษาในสังกัดจัดการเรียนการสอนในระดับการศึกษาขั้นพื้นฐานโดยนําวิชาประวัติศาสตร์ หน้าที่พลเมืองและจริยธรรมศึกษาเป็นวิชาหลักในการเรียน ตั้งแต่ภาคเรียนที่ 1 ปีการศึกษา 2567 เป็นต้นไป
พร้อมกันนี้ให้องค์กรปกครองส่วนท้องถิ่นและสถานศึกษาจัดกิจกรรม หรือ โครงการที่มุ่งเน้นในเรื่องการเรียนรู้ประวัติศาสตร์ การตระหนักในหน้าที่พลเมือง การยกย่องบุคคลที่ทําความดีมีคุณธรรม จริยธรรม ซึ่งการเรียนและกิจกรรมต่างๆ นอกจากจะนําไปสู่ความรักและภูมิในสถาบันหลัก เกิดความเป็นหนึ่งเดียวกัน และสามารถลดความขัดแย้งของเยาวชน และไม่ถูกถูกผู้อื่นนําพาไปกระทําในสิ่งไม่ดีหรือผิดกฎหมาย
รัฐบาลไทย-ข่าวทำเนียบรัฐบาล-ทส. ผนึกกำลัง มท. จัดการขยะอาหาร มุ่งเป้าลดก๊าซเรือนกระจก กำชับเป็นวาระเร่งด่วน ส่งเสริมการจัดการตั้งแต่ต้นทาง
วันอาทิตย์ที่ 3 ธันวาคม 2566
ทส. ผนึกกําลัง มท. จัดการขยะอาหาร มุ่งเป้าลดก๊าซเรือนกระจก กําชับเป็นวาระเร่งด่วน ส่งเสริมการจัดการตั้งแต่ต้นทาง
ทส. ผนึกกําลัง มท. จัดการขยะอาหาร มุ่งเป้าลดก๊าซเรือนกระจก กําชับเป็นวาระเร่งด่วน ส่งเสริมการจัดการตั้งแต่ต้นทาง
ทส. ผนึกกําลัง มท. จัดการขยะอาหาร มุ่งเป้าลดก๊าซเรือนกระจก กําชับเป็นวาระเร่งด่วน ส่งเสริมการจัดการตั้งแต่ต้นทาง
วันที่ 16 พฤศจิกายน 2566 เวลา 09.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีลงนามบันทึกข้อตกลงความร่วมมือ (MOU) การขับเคลื่อนการจัดการขยะอาหารเพื่อรองรับเป้าหมายด้านการลดก๊าซเรือนกระจก ร่วมกับ นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทย เพื่อสร้างความร่วมมือระหว่างกระทรวงทรัพยากรธรรมชาติและสิ่งแวดล้อม และกระทรวงมหาดไทย ในการส่งเสริมให้องค์กรปกครองส่วนท้องถิ่นมีการจัดการขยะอาหารตั้งแต่ต้นทางจากครัวเรือนและชุมชน โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย นายสุทธิพงษ์ จุลเจริญ ปลัดกระทรวงมหาดไทย ร่วมเป็นสักขีพยาน และมีหน่วยงานร่วมดําเนินงาน ได้แก่ กรมควบคุมมลพิษ กรมส่งเสริมการปกครองท้องถิ่น กรมการเปลี่ยนแปลงสภาพภูมิอากาศและสิ่งแวดล้อม และองค์การบริหารจัดการก๊าซเรือนกระจก (องค์การมหาชน) ณ ห้องสีฟ้า ตึกสันติไมตรี ทําเนียบรัฐบาล
พล.ต.อ.พัชรวาท กล่าวว่า กระทรวงทรัพยากรธรรมชาติและสิ่งแวดล้อม (ทส.) ให้ความสําคัญในการแก้ไขปัญหาขยะอาหารที่เป็น “วาระเร่งด่วน” โดยจากการสํารวจในปี 2564 พบองค์ประกอบขยะมูลฝอย ณ สถานที่กําจัดขยะมูลฝอย มีสัดส่วนของขยะอาหารมากถึงร้อยละ 39 (9.68 ล้านตัน หรือ 146 กิโลกรัมต่อคนต่อปี) จากปริมาณขยะที่เกิดขึ้นทั้งประเทศจํานวน 24.98 ล้านตัน จึงจัดทําแผนที่นําทางการจัดการขยะอาหาร (ปี 2566 - 2573) และแผนปฏิบัติด้านการจัดการขยะอาหาร ระยะที่ 1 (ปี 2566 – 2570) เป็นกรอบการแก้ไขปัญหาขยะอาหารของประเทศ ตั้งเป้าหมายลดสัดส่วนขยะอาหารในขยะมูลฝอยชุมชนลงไม่ให้เกินร้อยละ 28 ภายในปี 2570 โดยมีมาตรการลด หรือทิ้งให้น้อยลง ครอบคลุมตั้งแต่การจําหน่าย การประกอบอาหาร การบริโภค โดยมุ่งให้เกิดการคัดแยกขยะอาหารจากต้นทาง และนําขยะอาหารไปใช้ประโยชน์ เช่น ใช้เป็นอาหารสัตว์ ผลิตพลังงานชีวภาพ ทําให้ลดการตกค้างของขยะที่เป็นแหล่งแพร่เชื้อโรค ลดมลพิษจากขยะ ลดการปล่อยก๊าซมีเทนและคาร์บอนไดออกไซด์ที่มีผลต่อการเปลี่ยนแปลงสภาพภูมิอากาศ
นอกจากนี้ ยังได้ส่งเสริมการใช้ถังขยะเปียก ลดโลกร้อน ร่วมกับกระทรวงมหาดไทย ซึ่งได้รับการรับรองว่าเป็นการลดการปล่อยก๊าซเรือนกระจกสู่ชั้นบรรยากาศโดยสมัครใจ ที่สามารถช่วยลดการปลดปล่อยก๊าซเรือนกระจกได้มากกว่า 1,870,000 ตัน สําหรับบันทึกข้อตกลงความร่วมมือในครั้งนี้ จะก่อให้เกิดการบริหารจัดการขยะอาหารอย่างเป็นรูปธรรม โดยครอบคลุมทั้งระบบ ตั้งแต่ต้นทาง กลางทาง และปลายทาง เพื่อลดปริมาณขยะมูลฝอยที่ต้องกําจัด และลดก๊าซเรือนกระจกจากภาคของเสียชุมชน ส่งเสริมและสนับสนุนให้องค์กรปกครองส่วนท้องถิ่นดําเนินการคัดแยกและเก็บขนขยะมูลฝอยแบบแยกประเภท โดยเฉพาะขยะอาหารทั้งในชุมชนเมืองและชุมชนชนบท รวมถึงพัฒนากลไกในการส่งเสริมและสนับสนุนให้ภาครัฐ ภาคประชาชน และภาคเอกชนเข้ามามีส่วนร่วมในการจัดการขยะอาหารต่อไป
รัฐบาลไทย-ข่าวทำเนียบรัฐบาล-ปลัด ทส. ร่วมคณะนายกรัฐมนตรี ลงพื้นที่ติดตามโครงการสำคัญ จ.อุตรดิตถ์ เดินหน้าขับเคลื่อนนโยบายรัฐบาล ยกระดับชีวิตความเป็นอยู่ของประชาชน
วันอาทิตย์ที่ 3 ธันวาคม 2566
ปลัด ทส. ร่วมคณะนายกรัฐมนตรี ลงพื้นที่ติดตามโครงการสําคัญ จ.อุตรดิตถ์ เดินหน้าขับเคลื่อนนโยบายรัฐบาล ยกระดับชีวิตความเป็นอยู่ของประชาชน
ปลัด ทส. ร่วมคณะนายกรัฐมนตรี ลงพื้นที่ติดตามโครงการสําคัญ จ.อุตรดิตถ์ เดินหน้าขับเคลื่อนนโยบายรัฐบาล ยกระดับชีวิตความเป็นอยู่ของประชาชน
ปลัด ทส. ร่วมคณะนายกรัฐมนตรี ลงพื้นที่ติดตามโครงการสําคัญ จ.อุตรดิตถ์ เดินหน้าขับเคลื่อนนโยบายรัฐบาล ยกระดับชีวิตความเป็นอยู่ของประชาชน
วันที่ 30 พฤศจิกายน 2566 เวลา 11.55 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ร่วมกับคณะของ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เยี่ยมชมโครงการเขื่อนทดน้ําผาจุก และติดตามความก้าวหน้าโครงการสําคัญของจังหวัดอุตรดิตถ์ ประกอบด้วย การบริหารจัดการน้ําในจังหวัดอุตรดิตถ์ โครงการเขื่อนทดน้ําผาจุก เพื่อพัฒนาระบบชลประทาน โครงการแก้มลิง บึงมาย บึงกะโล่ บึงช่อ บึงหล่ม และโครงการที่เกี่ยวข้องกับการแก้ไขปัญหาน้ําทั้งระบบในพื้นที่จังหวัดอุตรดิตถ์ ณ บริเวณเขื่อนทดน้ําผาจุก ตําบลผาจุก อําเภอเมือง จังหวัดอุตรดิตถ์ โดย นายกรัฐมนตรี ได้กล่าวถึงสิทธิขั้นพื้นฐานของประชาชนเรื่องอากาศสะอาด และเรื่องของ PM2.5 ที่ก่อให้เกิดปัญหาสุขภาพของทุกคน ว่า รัฐบาลตระหนักดีถึงเรื่องดังกล่าวและเป็นสิทธิพื้นฐานที่ประชาชนจะต้องได้รับ โดยรัฐบาลให้ความสําคัญกับปัญหาการเผาป่า รวมถึงการเผาซากพืชผลทางการเกษตรที่จะต้องไม่มี และรัฐบาลจะเข้ามาช่วยกํากับดูแลเรื่องนี้ให้ดีขึ้น
จากนั้น เวลา 14.30 น. ได้ลงพื้นที่ตรวจราชการ พบปะประชาชน และติดตามความก้าวหน้าการขับเคลื่อนโครงการจัดที่ดินทํากินให้ชุมชน (คทช.) การส่งเสริมการท่องเที่ยว วัฒนธรรม การเกษตร และการส่งเสริม Soft Power เพื่อสร้างรายได้ในพื้นที่จังหวัดอุตรดิตถ์ ณ ศูนย์ OTOP เทศบาลตําบลหัวดง อําเภอลับแล จังหวัดอุตรดิตถ์ โดยโอกาสนี้ได้รับฟังข้อเสนอแนวทางแก้ไขปัญหาที่ดินทํากินให้ชุมชนจากจังหวัดอุตรดิตถ์ ซึ่งในการดําเนินการสํานักงานทรัพยากรธรรมชาติและสิ่งแวดล้อมจังหวัดอุตรดิตถ์ ได้ร่วมกับ กรมป่าไม้ สํานักงานคณะกรรมการนโยบายที่ดินแห่งชาติ (สคทช.) และหน่วยงานที่เกี่ยวข้อง เร่งรัดการดําเนินงานจัดที่ดินให้ชุมชนนําไปสู่การอนุญาตใช้ประโยชน์ในพื้นที่ป่าไม้ถาวร และพื้นที่ป่าไม้ตามพระราชบัญญัติป่าไม้ พ.ศ. 2484 ทั้งนี้ เพื่อให้ประชาชนมีคุณภาพชีวิตที่ดีขึ้น ซึ่งเป็นไปตามพระราชบัญญัติคณะกรรมการนโยบายที่ดินแห่งชาติ พ.ศ. 2562
ต่อมา เวลา 16.30 น. ลงพื้นที่ตรวจติดตามความก้าวหน้าโครงการสําคัญในพื้นที่อําเภอน้ําปาด ได้แก่ โครงการสร้างอ่างเก็บน้ําและโครงการอนุรักษ์ฟื้นฟูแหล่งน้ําพร้อมระบบกระจายน้ํา ตําบลท่าแฝก อําเภอน้ําปาด จังหวัดอุตรดิตถ์ การออกเอกสิทธิ์ของอําเภอท่าปลาจากการสร้างเขื่อนสิริกิติ์ โครงการก่อสร้างสะพานเชื่อมโยงเศรษฐกิจภูมิภาค อําเภอน้ําปาด จังหวัดอุตรดิตถ์ กับอําเภอนาหมื่น จังหวัดน่าน (สะพานปากนาย) และโครงการพัฒนาจุดผ่านแดนถาวรภูดู่ อําเภอบ้านโคก ให้เป็นด่านการค้าชายแดนถาวร สังกัดด่านศุลกากรทุ่งช้าง เป็นจุดผ่านแดนถาวรไทย - ลาว แห่งที่ 3 ของประเทศไทยที่เชื่อมต่อกับแขวงไชยบุรี สปป.ลาว
รัฐบาลไทย-ข่าวทำเนียบรัฐบาล-“พัชรวาท” ประชุม กนภ. เห็นชอบ แผนการปรับตัวต่อการเปลี่ยนแปลงสภาพภูมิอากาศแห่งชาติ
วันอาทิตย์ที่ 3 ธันวาคม 2566
“พัชรวาท” ประชุม กนภ. เห็นชอบ แผนการปรับตัวต่อการเปลี่ยนแปลงสภาพภูมิอากาศแห่งชาติ
“พัชรวาท” ประชุม กนภ. เห็นชอบ แผนการปรับตัวต่อการเปลี่ยนแปลงสภาพภูมิอากาศแห่งชาติ
“พัชรวาท” ประชุม กนภ. เห็นชอบ แผนการปรับตัวต่อการเปลี่ยนแปลงสภาพภูมิอากาศแห่งชาติ
วันที่ 16 พฤศจิกายน 2566 เวลา 13.30 น. พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 4/2566 ร่วมกับผู้แทนจากกระทรวงต่าง ๆ ที่เกี่ยวข้อง พร้อมด้วยผู้ทรงคุณวุฒิ โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และกรมการเปลี่ยนแปลงสภาพภูมิอากาศและสิ่งแวดล้อม ทําหน้าที่กรรมการและฝ่ายเลขานุการ ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม
ที่ประชุมฯ ได้มีมติเห็นชอบแผนการปรับตัวต่อการเปลี่ยนแปลงสภาพภูมิอากาศแห่งชาติ (National Adaption Plan : NAP) ที่แสดงให้เห็นถึงการให้ความสําคัญกับการปรับตัวของประเทศ เพื่อให้บรรลุตามเป้าหมายระดับโลก โดยที่ประชุมได้มอบหมายให้ฝ่ายเลขานุการนําความเห็นที่ประชุมฯ ไปปรับปรุงร่างแผนให้มีความสมบูรณ์ยิ่งขึ้นก่อนเสนอขอความเห็นชอบต่อคณะรัฐมนตรีต่อไป รวมถึงได้มีมติเห็นชอบ (ร่าง) บันทึกความร่วมมือว่าด้วยกลไกเครดิตร่วมระหว่างรัฐบาลแห่งราชอาณาจักรไทยกับรัฐบาลญี่ปุ่น (MoC) และเห็นชอบการปรับปรุงองค์ประกอบและกรอบอํานาจหน้าที่ของคณะกรรมการร่วม (Joint Committee) ฝ่ายไทย พร้อมทั้งมอบหมายฝ่ายเลขานุการนําเสนอคณะรัฐมนตรีเพื่อพิจารณาต่อไป นอกจากนี้ ยังได้รับทราบการดําเนินงานเตรียมการเข้าร่วมประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 28 (COP 28) และการประชุมอื่นที่เกี่ยวข้อง ณ เมืองดูไบ สหรัฐอาหรับเอมิเรตส์
รัฐบาลไทย-ข่าวทำเนียบรัฐบาล-“ปลัดฯ จตุพร” เสริมความเชื่อมั่นเครือข่าย ผู้ผลิต ผู้บริโภค ที่เป็นมิตรกับสิ่งแวดล้อม เพิ่มโอกาสภาคธุรกิจ สู่เป้าหมายการบริโภคที่ยั่งยืน
วันอาทิตย์ที่ 3 ธันวาคม 2566
“ปลัดฯ จตุพร” เสริมความเชื่อมั่นเครือข่าย ผู้ผลิต ผู้บริโภค ที่เป็นมิตรกับสิ่งแวดล้อม เพิ่มโอกาสภาคธุรกิจ สู่เป้าหมายการบริโภคที่ยั่งยืน
“ปลัดฯ จตุพร” เสริมความเชื่อมั่นเครือข่าย ผู้ผลิต ผู้บริโภค ที่เป็นมิตรกับสิ่งแวดล้อม เพิ่มโอกาสภาคธุรกิจ สู่เป้าหมายการบริโภคที่ยั่งยืน
“ปลัดฯ จตุพร” เสริมความเชื่อมั่นเครือข่าย ผู้ผลิต ผู้บริโภค ที่เป็นมิตรกับสิ่งแวดล้อม เพิ่มโอกาสภาคธุรกิจ สู่เป้าหมายการบริโภคที่ยั่งยืน
วันที่ 21 พฤศจิกายน 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดการประชุมวิชาการประจําปี 2566 : เครือข่ายส่งเสริมการผลิตและการบริโภคที่ยั่งยืนแห่งประเทศไทย ในหัวข้อ “Sustainable Consumption and Production : Trends and Opportunities“ และกล่าวปาฐกถาพิเศษ เรื่อง “การเปลี่ยนแปลงสภาพภูมิอากาศและการผลิตและการบริโภคที่ยั่งยืน” โดยมี ดร.วิจารย์ สิมาฉายา ประธานเครือข่ายส่งเสริมการผลิตและการบริโภคที่ยั่งยืนแห่งประเทศไทย และนายกสมาคมส่งเสริมการผลิตและบริโภคที่ยั่งยืน (ประเทศไทย) กล่าวต้อนรับ และมีคณะผู้บริหาร ทส. สมาชิกเครือข่าย และผู้สนใจทั่วไป เข้าร่วมกว่า 150 คน ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม เพื่อสร้างความรู้ความเข้าใจ ระดมความคิดเห็น และส่งเสริมความร่วมมือของภาคส่วนต่าง ๆ ไปสู่การจัดทําข้อเสนอร่วมกัน และเพิ่มโอกาสของภาคธุรกิจให้ตอบโจทย์กระแสการบริโภคที่ยั่งยืน มุ่งสู่เป้าหมายด้านสิ่งแวดล้อมที่สําคัญของประเทศไทย
นายจตุพร ได้กล่าวถึงยุทธศาสตร์การส่งเสริมการผลิตและการบริโภคที่ยั่งยืน ที่มีความโดดเด่นในเรื่องการสร้างเครื่องมือและกลไกต่าง ๆ เพื่อสร้างความตระหนักรู้ให้เกิดการเปลี่ยนแปลงพฤติกรรม การปรับเปลี่ยนทัศนคติ และการปรับเปลี่ยนวิถีชีวิตที่เป็นมิตรกับสิ่งแวดล้อม สร้างเกณฑ์ กลไก และแนวทางต่าง ๆ เพื่อส่งเสริมให้เกิดการผลิต การบริการ และการบริโภคที่เป็นมิตรกับสิ่งแวดล้อมของประชาชน อาทิ การประชาสัมพันธ์เชิงรุก การจัดเวทีเสวนาและอบรมเพิ่มศักยภาพเครือข่าย การส่งเสริมช่องทางการตลาดให้ผู้บริโภคสามารถเข้าถึงสินค้าและบริการที่เป็นมิตรกับสิ่งแวดล้อมมากขึ้น เป็นต้น ซึ่งจะช่วยกระตุ้นให้ผู้ผลิตมุ่งมั่นพัฒนากระบวนการผลิต การบริการที่ลดผลกระทบต่อสิ่งแวดล้อม นําพาประเทศไทยก้าวเข้าสู่สถานะความเป็นกลางทางคาร์บอน ภายในปี ค.ศ. 2050 และการปล่อยก๊าซเรือนกระจกสุทธิเป็นศูนย์ หรือ Net Zero GHG ภายในปี ค.ศ. 2065
รัฐบาลไทย-ข่าวทำเนียบรัฐบาล-ชุดปฏิบัติการพิเศษกรมการปกครอง โชว์ผลงานจัดระเบียบสังคมและปราบปรามผู้มีอิทธิพล Kick off เดือนเดียว จับกุมผู้กระทำความผิด ไปแล้ว 2,409 ราย เป็นความผิดประเภทยาเสพติด สูงสุด 966 คดี
วันเสาร์ที่ 2 ธันวาคม 2566
02/12/2566
ชุดปฏิบัติการพิเศษกรมการปกครอง โชว์ผลงานจัดระเบียบสังคมและปราบปรามผู้มีอิทธิพล Kick off เดือนเดียว จับกุมผู้กระทําความผิด ไปแล้ว 2,409 ราย เป็นความผิดประเภทยาเสพติด สูงสุด 966 คดี
อธิบดีกรมการปกครอง เผย ชุดปฏิบัติการพิเศษกรมการปกครอง โชว์ผลงานจัดระเบียบสังคมและปราบปรามผู้มีอิทธิพล Kick off เดือนเดียว จับกุมผู้กระทําความผิด ไปแล้ว 2,409 ราย เป็นความผิดประเภทยาเสพติด สูงสุด 966 คดี
วันนี้ (2 ธ.ค. 66) นายอรรษิษฐ์ สัมพันธรัตน์ อธิบดีกรมการปกครอง เปิดเผยว่า จากการจัดตั้ง “ชุดปฏิบัติการเฉพาะกิจในระดับพื้นที่จังหวัด/อําเภอ” เพื่อตอบสนองนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการจัดระเบียบสังคมและปราบปรามผู้มีอิทธิพล ซึ่งได้มีการเริ่มปฏิบัติการ (Kick off) ไปเมื่อวันที่ 1 พ.ย. 66 พร้อมกัน 76 จังหวัดทั่วประเทศ มีผลการปฏิบัติงานในรอบ 1 เดือน พบว่า ตั้งแต่วันที่ 1 - 30 พ.ย. 66 ชุดปฏิบัติการพิเศษฯ ได้ตั้งจุดตรวจ/จุดสกัด 17,425 ครั้ง เข้าตรวจสถานที่ 19,675 ครั้ง และหาข่าว 31,965 ครั้ง สามารถจับกุมผู้กระทําความผิดไปแล้ว 2,409 ราย แบ่งเป็นประเภทความผิดเกี่ยวกับยาเสพติด 966 คดี การค้ามนุษย์ 3 คดี อาวุธปืน 115 คดี การพนัน 33 คดี ผู้มีอิทธิพล 1 คดี สถานบริการ 120 คดี และการกระทําความผิดอื่นที่เข้าข่ายเป็นการสร้างความเดือดร้อนให้กับพี่น้องประชาชน 130 คดี
นายอรรษิษฐ์ สัมพันธรัตน์ อธิบดีกรมการปกครอง กล่าวเพิ่มเติมว่า กรมการปกครองมีความมุ่งมั่นในการบูรณาการการทํางานร่วมกับทุกภาคส่วน เพื่อทําให้พี่น้องประชาชนสามารถใช้ชีวิตได้อย่างเป็นปกติสุข มีสวัสดิภาพ ไม่ต้องหวาดระแวงหรือได้รับความเดือดร้อนรําคาญจากผู้ฝ่าฝืนกฎหมาย
"ทั้งนี้พี่น้องประชาชนสามารถมีส่วนร่วมกับทางกรมการปกครองด้วยการแจ้งเบาะแสการกระทําความผิด ทั้งผู้ประกอบการ หรือผู้ที่มีลักษณะเข้าข่ายเป็นผู้มีอิทธิพล หรือผู้ที่อาจจะก่อให้เกิดความเดือดร้อนหรือความเสียหายต่อประชาชนและสังคมโดยรวม โดยแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง หรือแจ้งกํานัน ผู้ใหญ่บ้าน ปลัดอําเภอ นายอําเภอ และศูนย์ดํารงธรรมอําเภอและจังหวัดทุกแห่ง เพื่อความปลอดภัยในชีวิตของพี่น้องประชาชนทุกคน" นายอรรษิษฐ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-“พัชรวาท” นำคณะผู้บริหารและเจ้าหน้าที่ ทส. ร่วมพิธีเจริญพระพุทธมนต์ถวายพระราชกุศลเนื่องในวันคล้ายวันพระบรมราชสมภพ รัชกาลที่ 9
วันอาทิตย์ที่ 3 ธันวาคม 2566
“พัชรวาท” นําคณะผู้บริหารและเจ้าหน้าที่ ทส. ร่วมพิธีเจริญพระพุทธมนต์ถวายพระราชกุศลเนื่องในวันคล้ายวันพระบรมราชสมภพ รัชกาลที่ 9
“พัชรวาท” นําคณะผู้บริหารและเจ้าหน้าที่ ทส. ร่วมพิธีเจริญพระพุทธมนต์ถวายพระราชกุศลเนื่องในวันคล้ายวันพระบรมราชสมภพ รัชกาลที่ 9 "วันชาติ และวันพ่อแห่งชาติ"
“พัชรวาท” นําคณะผู้บริหารและเจ้าหน้าที่ ทส. ร่วมพิธีเจริญพระพุทธมนต์ถวายพระราชกุศลเนื่องในวันคล้ายวันพระบรมราชสมภพ รัชกาลที่ 9 "วันชาติ และวันพ่อแห่งชาติ"
วันที่ 1 ธันวาคม 2566 เวลา 08.00 น. พล.ต.อ.พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายโกเมนทร์ ทีฆธนานนท์ ที่ปรึกษา รมว.ทส. นายนพดล พลเสน เลขานุการ รมว.ทส. นายจตุพร บุรุษพัฒน์ ปลัดกระทรวงฯ และคณะผู้บริหาร ข้าราชการ และเจ้าหน้าที่หน่วยงานในสังกัดกระทรวงฯ ร่วมประกอบพิธีเจริญพระพุทธมนต์ ถวายเป็นพระราชกุศล เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 เพื่อร่วมน้อมสํานึกในพระมหากรุณาธิคุณ และเทิดพระเกียติ พระบาทสทเด็จพระเจ้าอยู่หัว รัชกาลที่ 10 ณ ห้องประชุมอารีย์สัมพันธ์ อาคารกรมการเปลี่ยนแปลงสภาพภูมิอากาศและสิ่งแวดล้อม จากนั้น ได้นําคณะผู้บริหาร ข้าราชการ และเจ้าหน้าที่ ทําบุญตักบาตรพระสงฆ์ จํานวน 10 รูป จากวัดสร้อยทอง ณ บริเวณโถงด้านในอาคารกรมการเปลี่ยนแปลงสภาพภูมิอากาศและสิ่งแวดล้อม
รัฐบาลไทย-ข่าวทำเนียบรัฐบาล-รมว.ธรรมนัส รับฟังและแก้ไขปัญหาของเกษตรกรชาวสวนยาง มอบกรมส่งเสริมสหกรณ์และการยางแห่งประเทศไทย
วันอาทิตย์ที่ 3 ธันวาคม 2566
รมว.ธรรมนัส รับฟังและแก้ไขปัญหาของเกษตรกรชาวสวนยาง มอบกรมส่งเสริมสหกรณ์และการยางแห่งประเทศไทย
รมว.ธรรมนัส รับฟังและแก้ไขปัญหาของเกษตรกรชาวสวนยาง มอบกรมส่งเสริมสหกรณ์และการยางแห่งประเทศไทย เข้าดูแลการจัดตั้งสหกรณ์แปรรูปยางพารา เพื่อแปรรูปยางพาราที่มีคุณภาพและเพิ่มมูลค่ายางพาราในพื้นที่จังหวัดบึงกาฬและจังหวัดใกล้เคียง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ รับฟังและแก้ไขปัญหาของเกษตรกรชาวสวนยาง และเยี่ยมชมโรงงานแปรรูปยางพารา ณ ต.ท่าสะอาด อ.เซกา จ.บึงกาฬ ซึ่งโรงงานแปรรูปดังกล่าว เป็นโรงงานที่ไม่ได้เปิดดําเนินการ เนื่องจากสหกรณ์เก่าถูกยุบไป ปัจจุบันเตรียมจัดตั้งเป็นสหกรณ์ใหม่ คือสหกรณ์ยางพาราบ้านตาลเดี่ยว ซึ่งเตรียมเข้าดําเนินการจดทะเบียนกับกรมส่งเสริมสหกรณ์ หลังวันที่ 15 ธ.ค. 66 นี้ และดําเนินการเช่าอาคารจากกรมธนารักษ์ เพื่อทําโรงงานแปรรูปยาง
ทั้งนี้ การยางแห่งประเทศไทยเตรียมจัดสรรเงินอุดหนุนและเงินกู้ยืมจากกองทุนพัฒนายางพารา มาตรา 49 (3) รวมถึงสนับสนุนวัตถุดิบนําไปบริหารจัดการกิจการภายในโรงงานฯ เพื่อให้โรงงานสามารถดําเนินกิจการต่อไปได้ โดยวัตถุประสงค์ของโรงงานแปรรูยางพารา จะแปรรูปยางพาราที่มีคุณภาพและเพิ่มมูลค่าความหลากหลายของผลิตภัณฑ์ยางพาราในพื้นที่จังหวัดบึงกาฬ และกลุ่มจังหวัดภาคตะวันออกเฉียงเหนือตอนบน ให้สอดคล้องกับความต้องการของตลาด รวมถึงมอบกรมส่งเสริมสหกรณ์เข้ามาช่วยดูแลการดําเนินกิจการจะสหกรณ์ด้วย
“การลงพื้นที่ในวันนี้ต้องการมาบอกข่าวดีกับพี่น้องชาวบึงกาฬ ไม่เพียงแต่ในเรื่องของการเปลี่ยน ส.ป.ก. 4-01 เป็นโฉนดที่ดินเพื่อการเกษตรแล้ว ยังเตรียมดําเนินการในเรื่องการออกโฉนดต้นยางด้วย ซึ่งต้นยางหนึ่งต้น จะมีมูลค่าไม่ต่ํากว่า 500 บาท ถือเป็นการเพิ่มมูลค่าทรัพย์ในต้นยาง เกษตรกรสามารถนําโฉนดต้นยางไปกู้และต่อทุน ถือเป็นการแปลงสินทรัพย์ให้เป็นทุนได้เพื่อต่อยอดการดําเนินการต่อไปได้” ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-คำกล่าวของนายเศรษฐา ทวีสิน นายกรัฐมนตรี เนื่องในวันคนพิการสากล ประจำปี 2566 วันที่ 3 ธันวาคม 2566
วันอาทิตย์ที่ 3 ธันวาคม 2566
03/12/2566
คํากล่าวของนายเศรษฐา ทวีสิน นายกรัฐมนตรี เนื่องในวันคนพิการสากล ประจําปี 2566 วันที่ 3 ธันวาคม 2566
คํากล่าวของนายเศรษฐา ทวีสิน นายกรัฐมนตรี เนื่องในวันคนพิการสากล ประจําปี 2566 วันที่ 3 ธันวาคม 2566
พี่น้องประชาชนชาวไทย
3 ธันวาคมของทุกปี องค์การสหประชาชาติได้กําหนดให้วันนี้เป็น ‘วันคนพิการสากล’ (International day of persons with disability) เพื่อส่งเสริมความเข้าใจในปัญหาความทุพพลภาพ และระดมการสนับสนุน เพื่อศักดิ์ศรี สิทธิ และสวัสดิภาพของคนพิการ
โดยในปี 2566 นี้ องค์การสหประชาชาติได้กําหนดประเด็นหลัก คือ ‘รวมพลังเป็นหนึ่งเดียวเพื่อพลิกฟื้นและบรรลุเป้าหมายการพัฒนาที่ยั่งยืน ร่วมกับคนพิการ เพื่อคนพิการ โดยคนพิการ’ (United in action to rescue and achieve the SDGs for, with and by persons with disabilities)
ตัวเลขจากรายงานสถานการณ์คนพิการในประเทศไทย โดยกระทรวงการพัฒนาสังคมและความมั่นคงของมนุษย์ ตอกย้ําความเปราะบางสถานการณ์คนพิการของไทย ที่มีอุปสรรคนอกเหนือความสามารถในการใช้ชีวิตอิสระแล้ว ยังถูกซ้อนทับด้วยความสามารถในการเข้าถึงการศึกษา และมีความเป็นอยู่ยากลําบากขึ้นในสภาวะความสูงอายุ โดยมีปัจจัยหลักมาจากปัญหาความยากจน
คนพิการในประเทศไทยจํานวน 2.2 ล้านคน เป็นผู้พิการในกลุ่มอายุมากกว่า 60 ปี 1.29 ล้านคน หรือเกินครึ่ง และมีคนพิการ ที่จบการศึกษาระดับชั้นประถมศึกษาจํานวน 1.4 ล้านคน ซึ่งเกินครึ่งอีกเช่นกัน ส่วนคนพิการในวัยแรงงาน 860,000 คน ได้รับการจ้างงานที่ 54,000 คน จากสถานประกอบการ 2 หมื่นแห่ง
ขอบคุณ ประชาชน สถานประกอบการ รวมทั้งหน่วยงานของรัฐ ที่ให้โอกาสคนพิการ ได้แสดงศักยภาพเพื่อยกระดับคุณภาพชีวิต ให้เขาเหล่านั้นได้ร่วมเป็นพลังสร้างเศรษฐกิจ ผลักดันประเทศไทยไปข้างหน้า ไม่ต่างจากเรา
ยืนยันว่า รัฐบาลให้ความสําคัญกับความเท่าเทียมของคนทุกกลุ่ม ไม่ว่าจะเป็นกลุ่มเปราะบาง คนพิการ ผู้สูงอายุ และกลุ่มชาติพันธุ์ โดยจะดูแลให้มีเกียรติ มีศักดิ์ศรี มีงาน มีรายได้ และมีคุณภาพชีวิตที่ดีกว่าเดิมด้วย “สวัสดิการโดยรัฐ” และ “สวัสดิการโดยรัฐ” ที่เราพยายามทําอย่างยิ่งคือ การจัดสวัสดิการตั้งแต่ต้นตอ คือการสร้างรายได้ให้คนไทยทุกคน ลดรายจ่ายภาครัฐ ใช้ทรัพยากรที่จํากัดยิงศรให้ตรงเป้า ให้ได้ผลเท่าทวีคูณ ซึ่งหวังผลสู่ การยกระดับคุณภาพชีวิตที่ดีขึ้นของคนไทยทุกคน ขจัดความเหลื่อมล้ําที่มีอยู่มากลง สร้างสังคมที่หยิบยื่นโอกาสอย่างเท่าเทียม
เราจะ “เปลี่ยนแปลง” ประเทศนี้ให้ดีขึ้น โดยมีเป้าหมายที่สําคัญที่สุดคือ “ไม่ทิ้งใครไว้ข้างหลัง” (Leave no one behind)
ขอบคุณครับ